Meer vryheid vir Schabir Shaik | Maroela Media
Die veroordeelde bedrieër Schabir Shaik se paroolvoorwaardes is effens verslap op grond van goeie gedrag, het die departement van korrektiewe dienste Dinsdag gesê.
"Ons het die afgelope paar maande geen probleme gehad nie," het James Smallberger, die departement se adjunk-hoofkommissaris verantwoordelik vir aanhouding, gesê.
Smallberger het gesê as gevolg hiervan is Shaik geregtig op 'n verligting van sy paroolvoorwaardes. Volgens hom is dit standaard-prosedure met alle gevangenis wat op parool vrygelaat is.
Smallberger het egter berigte ontken dat die departement 'n aansoek deur Shaik se regsverteenwoordigers toegestaan het dat hy oorsee kan reis vir mediese behandeling. "Daar moes 'n verkeerde interpretasie of vals aanname ontstaan het uit vrae wat in die portefeuljekomitee gevra is," het hy gesê, met verwysing na 'n inligtingsessie Dinsdag deur die departement aan LP's.
Shaik, 'n voormalige raadgewer van pres. Jacob Zuma, is in 2005 tot 'n effektiewe 15 jaar tronkstraf gevonnis vir korrupsie en bedrog. Shaik is in Junie 2009 op mediese parool vrygelaat.
Smallberger het gesê Shaik se parool verval in 2021.
Klik hier vir alle vorige berigte oor Schabir Shaik op Maroela Media.
Dit sou meer aanvaarbaar en geloofwaardig gewees het as daar n totale hersiening van sy aanvanklike parool voorwaardes en redes vir sy parool was. Die knaap lyk vir my springlewendig en n goeie kandidaat om sy aanvanklike vonnis nou uit te dien.
Julle is net so korrup soos die ander. Kyk bietjie na julle prioriteite en doen wat reg is en nie wat julle wil nie……………….!!!!!!!!!!!!!!!!
Gaan Maroela niks se oor die mense wat op Grootvlei Kragstasie dood is nie? As daar nog goeie joernaliste was sou hulle bietjie navorsing gaan doen het en uitgevind het dat Eskom besig is met n RBI (Risk Based Inspection) program. Dit behels dat die 3 jaarlikse statutere inspeksies en toetse (wat wet is volgens die Pressure Equipment Regulations) uitgeskuif word gebasseer op informasie van die vorige jare. RBI word gedoen deur te kyk wat is die kanse dat toerusting sal breek en wat is die gevolge as dit breek. Grootvlei Eenheid 2 se 3 jaarlikse statutere inspeksie moes al… Lees meer »
Maar Clive mag nie eers huistoe gaan nie. En hy is REGTIG siek. Die hele Shaik storie is n klug. Wie kry nou weer hoeveel???